המבצע הארוך ביותר של צה"ל בעזה הוביל גם למספר ההרוגים הגדול ביותר, הן בקרב חיילי צה"ל והן בקרב הפלסטינים. גם מספר הרקטות שנורו לשטח ישראל מרצועת עזה היה הרב ביותר, וכך גם מספר האזעקות והיירוטים. 3,356 רקטות נורו מעזה במהלך 29 ימי מבצע "צוק איתן".
2,532 מהרקטות התפוצצו בשטח פתוח, 116 בשטח בנוי ו-119 מהשיגורים היו כושלים ונפלו ברצועת עזה. 578 מהרקטות יורטו על ידי מערכת כיפת ברזל, אחת מהצלחות המבצע. במקביל, צה"ל תקף ברצועת עזה כמעט בלי הפסקה (פרט להפסקות האש ההומניטריות, שחמאס הפר פעם אחר פעם).
המטרה המרכזית, שבעטיה יצא צה"ל למבצע הקרקעי, הייתה השמדת מנהרות הטרור - 32 הושמדו במהלך "צוק איתן".
64 חיילי צה"ל שילמו בחייהם במהלך המבצע. בנוסף, שלושה אזרחים נהרגו. ברצועת עזה נהרגו לפי צה"ל 1,768 הרוגים ו-9,300 נפצעו. לפי הפלסטינים, עם זאת, 1865 נהרגו ו-9563 נפצעו. ההערכה היא כי מתוכם 750 עד 1,000 הם מחבלים.
241 בדיר אל בלח.
220 משאיות נשאו סחורות הומניטריות וב-106 משאיות היה ציוד רפואי.
בדרום כבר מרגישים בשטח את החזרה לשגרה, בראש ובראשונה עם הסרת המחסומים שהוצבו בכביש 232 בעוטף עזה. אלוף פיקוד דרום סמי תורג'מן קרא לתושבי העוטף: "אתם יכולים לשוב לביתם ולהרגיש בטוחים". במקביל פרסם פיקוד העורף הנחיות התגוננות מעודכנות ליישובים במרחק 40-7 ק"מ, ובהן איסור על התקהלויות והתכנסויות מעל 500 איש (קודם לכן עמד האיסור על יותר מ-300).
אוניברסיטת בן גוריון בבאר שבע הודיעה כי הלימודים בקמפוס יתחדשו ב-26 באוגוסט. בהודעת האוניברסיטה נמסר כי באותו יום יחלו הבחינות שבוטלו על פי התכנון המקורי בעקבות מבצע "צוק איתן". כמו כן, הוחלט לקיים מחזור בחינות נוסף בתאריכים 24/10-21/9. הסטודנטים יוכלו להיבחן במועד אחד מתוך השניים שהוצעו. המכללה האקדמית ספיר החליטה לשוב לפעילות לימודים שגרתית ולפתוח את סמסטר הקיץ כבר ביום ראשון הקרוב, 10 באוגוסט. בהתאם לכך, מהלך הבחינות הרגיל יתחיל ביום שלישי, 12 באוגוסט.
המכללה האקדמית אחוה הממוקמת סמוך לקריית מלאכי הודיעה כי היא נערכת לשיבה מדורגת של סמסטר הקיץ לאחר שהמוסד האקדמי נסגר בעקבות מבצע "צוק איתן". מהמכללה נמסר כי מחזור ראשון של לימודים צפוי להתחדש מחר.